Lambert Iañ Naoned

Lambert Iañ a oa kont Naoned, prefed Marz Breizh etre 818 ha 831, war-lerc'h e dad Guy, pe Guido Naoned. Goude e voe dug Spoleto, en Italia, adal 834 betek e varv e 836.

E Breizh
E 818 edo Lambert gant Loeiz an Deol o vrezeliñ a-enep Morvan Lez-Breizh a embanne bezañ Roue ar Vretoned.
E 822 e voe un emsavadeg all renet gant Wiomarc'h, met e miz Mae 825 ez eas ar Brezhon da douiñ fealded d'an impalaer da Aachen. Lambert avat a reas lazhañ Morvan pa zistroas da Vreizh.

Italia
E 831 p'en em savas Lotar, mab henañ an impalaer Loeiz an Deol a-enep e dad, ez eas Lambert a-du gant ar mab. Neuze e voe « dizenoret »Noël-Yves Tonnerre : Naissance de la Bretagne. Géographie historique et structures sociales de la Bretagne méridionale (Nantais et Vannetais) de la fin du VIIIe à la fin du XIIe siècle, Presses de l'Université d'Angers, 2000, p. 82  ha harluet e deroù 831, war un dro gant Lotar, da Italia, hag eno e teuas da vezañ dug Spoleto.

Mervel a eure pa gouezhas ur c'hleñved-red war ar vro e 836 pe 837 ken e varvas kalz a uhelidi frankJanet L. Nelson : Charles le Chauve, Aubier, 1994, p.159 .

Dimeziñ ha bugale
Dimezet e oa da Rotrudis (merc'h Lotar Iañ), merc'h da Lotar IañHervez Eduard Hlawitschka, met hervez tud all e oa dimezet Rotrudis d'e vav Lambert II., ha bugale o doe :
 Guido Iañ Spoleto, marvet e 860,
 Lambert II Naoned,
 Garnier, kont, lazhet e 852,
 Dove, abadez Craon.

 Levrlennadur 
 André Chédeville & Hubert Guillotel, La Bretagne des saints et des rois Ve-Xe siècle, Embannadurioù Ouest France (1984) 
 Régine Le Jan, Famille et pouvoir dans le monde franc (VIIe-Xe siècle), Publications de la Sorbonne, 2002, p. 441 (Tableau généalogique « Les Widonides ») 

Notennoù ha daveoù

Rummad:Kontelezh Naoned
Rummad:Istor Italia en IXvet kantved